Source: https://www.szcoportal.sk/33/priklad-k-odpisu-majetku-poskytnuteho-na-prenajom-podla-19-ods-3-pism-a-zakona-o-dani-z-prijmov-uniqueidmRRWSbk196FPkyDafLfWAE1d2WUUfDAbubswHmB-XtS7YGPVQlvgZA/
Timestamp: 2019-01-24 06:01:45+00:00
Document Index: 9792771

Matched Legal Cases: ['§ 19', '§ 19', '§ 19', '§ 26', '§19', '§ 26', '§ 26', '§ 26']

Príklad k odpisu majetku poskytnutého na prenájom podľa § 19 ods. 3 písm. a) zákona o dani z príjmov | SZČO online
Príklad k odpisu majetku poskytnutého na prenájom podľa § 19 ods. 3 písm. a) zákona o dani z príjmov
30.8.2018, Ing. Peter Horniaček, Zdroj: Verlag Dashöfer
1.5.11.5 Príklad k odpisu majetku poskytnutého na prenájom podľa § 19 ods. 3 písm. a) zákona o dani z príjmov
Obmedzenie výšky daňových odpisov pri prenajatom majetku je v ZDP ustanovené od 1.1.2015
Ak je hmotný majetok poskytnutý na prenájom len z časti alebo len časť zdaňovacieho obdobia, výška odpisov zahrnovaných do daňových výdavkov prenajímateľa sa určí podľa rozsahu a doby prenájmu tohto majetku. Neuplatnená časť ročného odpisu prenajatého hmotného majetku sa uplatní počnúc rokom nasledujúcim po uplynutí doby odpisovania hmotného majetku podľa § 26 ods. 1 ZDP vo výške ročného odpisu vypočítaného ako pomer vstupnej ceny hmotného majetku a doby odpisovania ustanovenej pre príslušnú odpisovú skupinu. Ak je majetok použitý na prenájom, takto vypočítaný odpis sa uplatní do daňových výdavkov do výšky príjmov z prenájmu.
Výnosy z hospodárskej činnosti a z finančnej činnosti 276 326
Výsledok hospodárenia za účtovné obdobie pred zdanením 23 820
Spoločnosť uplatňuje rozdielne účtovné a daňové odpisy z dlhodobého hmotného majetku nasledovne (údaje z r. 1 a 2 pomocnej tab. B):
Účtovné odpisy dlhodobého hmotného majetku 23 654
Daňové odpisy hmotného majetku 27 639
Rozdiel medzi účtovnými a daňovými odpismi 3 985
Za zdaňovacie obdobie 2018 zaznamenala spoločnosť v súvislosti s odpismi hmotného majetku poskytnutého na prenájom nasledovné prípady:
Spoločnosť obstarala motorové vozidlo v hodnote 24 000 €, ktoré prenajíma, pričom príjem z prenájmu bol za rok 2018 vo výške 5 000 €. Vzhľadom na ustanovenie §19 ods.3 písm. a) ZDP účinné od 1.1.2015 si spoločnosť môže uplatniť do daňových výdavkov odpisy pri prenajatom majetku len do výšky 5 000 €. (Ročný odpis majetku daňovníka zaradeného v odpisovej skupine 1 pri rovnomernom odpisovaní by bol 24 000/4 = 6 000 €). Rozdiel vo výške 1 000 € daňovník uplatní po skončení doby odpisovania majetku podľa § 26 ods. 1 ZDP a pri podaní daňového priznania za rok 2018 bude neuplatneného odpisu položkou upravujúcou daňového odpisy na r. 3 pomocnej tab. B v daňovom priznaní.
Spoločnosť obstarala motorové vozidlo v cene 24 000 €. Počas prvých troch mesiacov 2018 ho prenajala inej spoločnosti za 400 € mesačne. Ak by spoločnosť predmetný majetok neprenajímala, mohla by si dať do daňových výdavkov odpisy vo výške 6 000 € ročne. Keďže ale spoločnosť vozidlo časť roka prenajímala, výška príjmov z prenájmu sa porovnáva k pomernej časti ročného odpisu pripadajúcej na počet mesiacov prenájmu. V tomto prípade daňový odpis vozidla pripadajúci na prvé tri mesiace je 3x500 €, pričom mesačný príjem z prenájmu je len 3x400 €. To znamená, že za prvé tri mesiace, počas ktorých daňovník prenajímal vozidlo si môže uplatniť do daňových výdavkov odpisy len vo výške 1 200 €. Celkom si môže daňovník uplatniť do daňových výdavkov za rok 5 700 € ( 3x400 € + 9x500 €). Rozdiel vo výške 300 € spoločnosť uplatní po skončení doby odpisovania majetku podľa § 26 ods. 1 ZDP a pri podaní daňového priznania za rok 2018 bude neuplatneného odpisu položkou upravujúcou daňového odpisy na r. 3 pomocnej tab. B v daňovom priznaní.
Spoločnosť v roku 2018 prenajala polovicu svojej nehnuteľnosti v obstarávacej hodnote 60 000 € zaradenej v odpisovej skupine 5, pričom zvyšnú časť nehnuteľnosti používa pre svoju podnikateľskú činnosť. Príjem z prenájmu za mesiac bol 100 €. Spoločnosť zahrnie odpisy nehnuteľnosti pomerne, teda odpisy pripadajúce na časť (polovicu) nehnuteľnosti, ktorú využíva na svoju podnikateľskú činnosť sa zahrnú do daňových výdavkov v plnej výške, teda 1 500 € (60 000/20/2) a odpisy za časť nehnuteľnosti, ktorú spoločnosť prenajíma sa zahrnú do daňových výdavkov do výšky príjmov z prenájmu, teda 1 200 € . Rozdiel vo výške 300 € spoločnosť uplatní po skončení doby odpisovania majetku podľa § 26 ods. 1 ZDP a pri podaní daňového priznania za rok 2018 bude neuplatneného odpisu položkou upravujúcou daňového odpisy na r. 3 pomocnej tab. B v daňovom priznaní.
Hmotný majetok, ktorého vstupná cena je 48 000 € bol počas zdaňovacieho obdobia používaný na vlastnú činnosť, pričom každý mesiac bol prenajatý vždy 3 dni. Príjem z prenájmu za zdaňovacie obdobie 2018 je vo výške 1 900 €. Majetok bol prenajatý za zdaňovacie…